Galizie: contribûts aes impresis ancje daûr dal ûs dal galizian
Il Parlament galizian al à fate buine, cui vôts a pro dal BNG e dai socialiscj, une iniziative par sburtâ l’ûs de lenghe galiziane intes impresis. In sostance, si previôt che un dai criteris par sotscrivi contrats e par dâ contribûts pes aziendis al sedi l’ûs e la promozion dal galizian intes impresis. Cun di plui, il Guvier autonomic al varà di meti in vore gnovis azions par informâ e sburtâ lis aziendis e lis associazions di categorie a doprâ il galizian tes lôr comunicazions internis e esternis.
Font: Galiza Hoxe, 14/05/08
fur_Latn fur_Latn glg_Latn